सौ यज्ञों से बढ़कर है पीडि़तों की सेवा का पुण्य : जैन
सुखालय अस्पताल का रजत जयंती समारोह
भास्करन्यूज | राणावास
निकटवर्तीरडावास गांव में शुक्रवार को ज्ञानचंद सुखराज चेरिटेबल ट्रस्ट द्वारा संचालित सुखालय अस्पताल के रजत जयंती समारोह आयोजित हुआ। समारोह में मुख्य अतिथि पूर्व सांसद पुष्प जैन ने कहा कि पीड़ित मानवता की सेवा करने का पुण्य सौ यज्ञों से भी बढ़कर है। उन्होंने कहा कि बिना लाभ के अस्पताल जैसी संस्थान चलाना वर्तमान का आश्चर्य है। यह सुखालय में आकर देखा जा सकता है। विशिष्ट अतिथि एवं एसपी दीपक भार्गव ने कहा कि मनुष्य कई प्रकार के होते हैं। श्रेष्ठ पुरुष वही है जो सदा दूसरों के लिए सोचे और करे। समारोह की अध्यक्षता कर रहे क्षेत्रीय प्रधान सुमेरसिंह कुंपावत ने कहा कि भारतीय संस्कृति की पृष्ठभूमि में मानवमात्र की कल्याण भावना निहित है। बहुजन हिताय-बहुजन सुखाय की अवधारणा ही सच्ची मानवता है। उन्होंने प्रसन्नता व्यक्त करते हुए सुखालय अस्पताल प्रबंधन की सराहना की। पूर्व प्रधान चक्रवर्तीसिंह ने कहा कि क्षेत्र के प्रवासी भाइयों की खासियत है कि दिसावरों में व्यवसाय करते हुए अपनी जन्मभूमि के विकास में भी सदा तत्पर रहते हैं जो मानवमात्र के लिए प्रेरणा है। इससे पूर्व ट्रस्ट प्रमुख ज्ञानचंद गुगलिया ने सभी मेहमानों का बहुमान किया। इस रजत जयंती समारोह में गौतमचंद कटारिया, धनराज टपरावत, सरपंच रामचंद्र मेवाड़ा, शांतिलाल पटवा, जयंतीलाल कटारिया, प्रमोद गुगलिया, हितेष जैन, मनीष सुराणा, शांतिलाल मेहता, दुर्गा शंकर त्रिवेदी, किशोरसिंह, मेघसिंह, बीईईओ शंकरसिंह उदावत, मलसा बावड़ी सरपंच पवन जैन, निहाल जैन, नारायणसिंह, उप सरपंच हेमसिंह, अमोलकचंद गुगलिया, सिरियारी थाना प्रभारी खीमाराम, मनसुख कटारिया, नरेंद्र दवे, ओम आचार्य सहित गणमान्य नागरिक मौजूद थे।
राणावास. रडावास में अस्पताल के रजत जयंती समारोह में मंचासीन अतिथि।
hin_Deva hin_Deva awa_Deva hin_Deva hin_Deva